Diari Oficial de la Generalitat Valenciana


Sumari del DOGV 6496, del 06-04-2011 (2011/3215)

Notificació de la sentència dictada en el judici verbal número 2797/2009.
-------------------------------------------------------------------------

### Dades del document

Número de DOGV
:   6496

Data del DOGV
:   06-04-2011

Secció del DOGV
:   IV. ADMINISTRACIÓ DE JUSTÍCIA

Número del document
:   2011/3215


Organisme emissor
:   Jutjat de Primera Instància Número 1 de Benidorm

Tipus de document
:   Edicte

Notificació de la sentència dictada en el judici verbal número 2797/2009. [2011/3215]  
Judici verbal 002797/1619-JW  
Demandant: Banco Bilbao Vizcaya Argentaria, SA.  
Procurador: Luis Fco. V. Roglá Benedito.  
Demandat: Ian Mercer.  
Procurador: -  
Tomás Mora Zaragoza, secretari del Jutjat de Primera Instància número 1 de Benidorm.  
Que en les actuacions a què es fa referència, a instàncies del procurador Luis Fco. V. Roglá Benedito, en nom i representació de Banco Bilbao Vizcaya Argentaria, SA, contra Ian Mercer, s'ha dictat la sentència que té l'encapçalament i la part dispositiva que, literalment, són com segueix:  
«Sentència número 000059/2011  
Benidorm, 14 de febrer de 2011  
José Luis Fortea Gorbe, magistrat jutge titular del Jutjat de Primera Instància número 1 de Benidorm i partit, he vist les actuacions a què es fa referència, seguides amb el número 2797/9950-NO, dimanants de les actuacions de judici verbal 2797/7690-AZ, en què ha sigut part demandant Banco Bilbao Vizcaya Argentaria, SA, (BBVA), que compareix representada pel procurador senyor Roglá Benedito, i assistida pel lletrat senyor Beltrán Gámir; i com a part demandada, Ian Mercer, declarat en situació de rebel·lia processal per no haver comparegut de forma legal, malgrat haver estat citada degudament; en nom del rei, es dicta aquesta resolució, d'acord amb els següents [...]  
Dispositiva  
Primer. Estime de forma íntegra la demanda interposada pel procurador senyor Roglá Benedito, en nom i representació de Banco Bilbao Vizcaya Argentaria, SA, (BBVA), i condemne el demandat, Ian Mercer, a pagar a l'actora la quantitat de dos mil quatre-cents setanta euros (2.470,00 €), i interessos legals des de la interpel·lació judicial, que estaran incrementats en 2 punts des de la data d'aquesta resolució (art. 576 de la LEC), i fins a fer-ne el pagament complet.  
  
Segon. Les costes s'imposen al demandat , Ian Mercer.  
Expediu-ne una testimoniança i uniu-la a les actuacions i incloeu l'original en el llibre de sentències.  
Notifiqueu aquesta resolució a les parts personades en el termini dels cinc dies següents al de la seua data, i feu-los saber que no és ferma i que s'hi pot interposar un recurs d'apel·lació per a l'Audiència Provincial d'Alacant; si pertoca, hauran de presentar un escrit de preparació del recurs en aquest Jutjat, en el termini dels cinc dies següents a la notificació (article 455 i següents de la Llei d'Enjudiciament Civil), que es limite a esmentar la resolució objecte d'apel·lació, on es manifeste la voluntat de recórrer-hi, i amb la indicació dels pronunciaments que s'impugnen (article 457.2 LEC).  
Igualment, faig saber a les parts que, per a interposar l'avantdit recurs d'apel·lació, a més cal consignar en el compte d'aquest Jutjat el dipòsit establit en la disposició addicional quinzena de la Llei Orgànica del Poder Judicial, en la redacció que en fa Llei Orgànica 1/2009, de 3 de novembre, apartat 3, lletra b), en la quantia de 50 euros.  
  
Aquesta és la meua sentència, que pronuncie, mane i firme, José Luis Fortea Gorbe, magistrat jutge titular del Jutjat de Primera Instància número 1 de Benidorm i partit».  
I perquè valga de notificació al demandat rebel, Ian Mercer, expedisc aquest edicte.  
  
Benidorm, 17 de febrer de 2011.- El secretari: Tomás Mora Zaragoza.